PR:Huolestuneiden saksalaisten vetoomus luovutettiin ministeri Pekkariselle

Nuclear Heritage Network tiedottaa 30.10.2009

Huolestuneiden saksalaisten vetoomus luovutettiin ministeri Pekkariselle
Falk Beyer Nuclear Heritage Networkista luovutti elinkeinoministeri Mauri Pekkariselle kansiollisen saksalaisten allekirjoittamia postikortteja, joissa vaaditaan uraanikaivoksien sulkemista. "Saksalaiset ovat huolestuneita suunnitelmista, joilla Lapin puhdas luonto tuhotaan uraanikaivostoiminnalla. Uraanikaivos tarkoitaa aina laajojen alueiden tuhoamista ja radioaktiivisen jätekiven levittämistä ympäristöön.", sanoo Falk Beyer Nuclear Heritage Networkista.

Ministeri Pekkarinen totesi että on mukava että tilanteesta ja olosuhteista ollaan kiinnostuneita. Hän tiedusteli ovatko saksalaiset huolestuneita uraanikaivostoiminnasta myös esimerkiksi Namibiassa ja Australiassa. Falk Beyer vastasi että kaikki uraanikaivostoiminta on erittäin huolestuttavaa.

"Suomen uraanikaivoshankkeet ovat rippeitä vanhentuneesta kaivoslaista, joka mahdollistaa kansainvälisten kaivosyhtiöiden ympäristölle tuhoisan toiminnan Suomen maaperällä. Kaikki Länsi-Euroopan uraanikaivokset on suljettu ympäristöongelmien vuoksi.", toteaa luovutuksessa mukana ollut Janne Björklund luonnonsuojeluliitosta.

Nuclear Heritage Network on kansainvälinen yhteisö joka koostuu uraanivoimaa vastustavista ihmisistä ja järjestöistä. Yhteisön tarkoitus on levittää tietoa, järjestää tapahtumia ja yhdistää uraanivoimaa vastustavia tahoja.

Lisätietoja:
 * Falk Beyer, Nuclear Heritage Network, puh. +358 41 7243254 (englanniksi ja saksaksi), [mailto:contactATnuclear-heritage.net contact AT nuclear-heritage.net]
 * Janne Björklund, ydinvoimakampanjavastaava Suomen luonnonsuojeluliitto ry puh. 050-5353205, [mailto:janne.bjorklundATsll.fi janne.bjorklund AT sll.fi]

Julkaisuvapaa valokuva: http://www.ydinvoima.net/archive/luovutus.JPG Kuvassa: Falk Beyer Nuclear Heritage Networkista, Riku Eskelinen luonnonsuojeluliitosta ja ministeri Mauri Pekkarinen. (kuvaaja: Janne Björklund)